
Ministru kabineta rīkojums Nr. 378
Rīgā 2023. gada 22. jūnijā (prot. Nr. 33 36. §)
Grozījumi Ministru kabineta 2019. gada 4. aprīļa rīkojumā Nr. 155 "Par darba grupu"
· Izdarīt Ministru kabineta 2019. gada 4. aprīļa rīkojumā Nr. 155 "Par darba grupu" (Latvijas Vēstnesis, 2019, 69. nr.) šādus grozījumus:
· 1. Izteikt rīkojuma nosaukumu šādā redakcijā:
· "Par visaptverošas valsts aizsardzības jautājumu koordinācijas darba grupu".
· 2. Izteikt 1. punktu šādā redakcijā:
· "1. Pamatojoties uz Ministru kabineta iekārtas likuma 9. panta pirmo daļu,  aizsardzības ministram vadīt un koordinēt visaptverošas valsts aizsardzības sistēmas ieviešanu Latvijā."
· 3. Izteikt 2. punktu šādā redakcijā:
· "2. Lai veicinātu nozaru ministriju vienotu izpratni par visaptverošu valsts aizsardzību stratēģiskā līmenī un sadarbību, izveidot visaptverošas valsts aizsardzības jautājumu koordinācijas darba grupu (turpmāk – darba grupa) šādā sastāvā:
· 2.1. I. Mūrniece – aizsardzības ministre (darba grupas vadītāja);
· 2.2. E. Rinkēvičs – ārlietu ministrs;
· 2.3. I. Indriksone – ekonomikas ministre;
· 2.4. A. Ašeradens – finanšu ministrs;
· 2.5. M. Kučinskis – iekšlietu ministrs;
· 2.6. A. Čakša – izglītības un zinātnes ministre;
· 2.7. R. Čudars – klimata un enerģētikas ministrs;
· 2.8. N. Puntulis – kultūras ministrs;
· 2.9. E. Siliņa – labklājības ministre;
· 2.10. J. Vitenbergs – satiksmes ministrs;
· 2.11. I. Lībiņa-Egnere – tieslietu ministre;
· 2.12. L. Meņģelsone – veselības ministre;
· 2.13. M. Sprindžuks – vides aizsardzības un reģionālās attīstības ministrs;
· 2.14. D. Šmits – zemkopības ministrs;
· 2.15. J. Citskovskis – Valsts kancelejas direktors."
· 4. Izteikt 3.2. apakšpunktu šādā redakcijā:
· "3.2. uzklausīt visaptverošas valsts aizsardzības ieviešanas uzraudzībai un koordinācijai izveidotās darba grupas ekspertu ziņojumus;".

